 Si aysan taas u dhicin War-baahinta ayaa laga rabaa inay ciyaarto kaalin aqoon ku salaysan isla markaasn abuuri karta jawi ay hawlaha iyo adeegga ay ummadda u hayso ku gudan karto, taasi macnaheeda waa inaad fahamto in maamulka siyaasadeed ee jira uu ka mid yahay dadka aad u adeegayso ee uusan ahayn col lagu yiri xan ka keen, been ha ka sheegin, siyaasadddiisa hadba sida ay adigu kula tahay oo kleiya ha u turjumin , marna yaan siyaasadda idaacaddaada, ama war-geyskaaga lagu tuhmin inay dano gaar ah fulinayso, sidaasoo kalana siyaasaddaada yaysan noqon mid aan la fahmayn ama aan cadayn, ha u kala eexan mucaaradka iyo muxaafadka Mucaaradka iyo Maamulkaba way yeelan karaa idaacado siyaasadahooda fuliya laakiin haddii aad tahay idaacad ama war-geys labadaba ka madax banana haddana dhinac ha la safan, isla markaasna maanka ku hay inaad adiga iyo iyagaba dalka u simantihiin una wada adeegaysaan, waad muujin kartaa adigoo falanqayn iyo dhiraandhirin samayniya Analyzing rayiga kula quman, isla markaasna garanaya xadkaaga qaynuun ahaan, macnaha Qiiro wax ha ku sheegin ama ha ku qorin, waayo taas waxay keenaysaa oo keliya inaad ka baxdo xuduuddii shaqadaada. 